wickkiey/tamil-wikipedia-chunked huggingface dataset:
# முக்கோண அணி

## விளக்கம்

கீழுள்ள வடிவில் அமையும் அணி **கீழ் முக்கோண அணி** அல்லது **இடது முக்கோண அணி**யாகும்:
:<math> L=
\begin{bmatrix}
\ell_{1,1} & & & & 0 \\
\ell_{2,1} & \ell_{2,2} & & & \\
\ell_{3,1} & \ell_{3,2} & \ddots & & \\
\vdots & \vdots & \ddots & \ddots & \\
\ell_{n,1} & \ell_{n,2} & \ldots & \ell_{n,n-1} & \ell_{n,n}
\end{bmatrix}
</math>  
கீழுள்ள வடிவில் அமையும் அணி **மேல் முக்கோண அணி** அல்லது **வலது முக்கோண அணி**யாகும்:
:<math> U =
\begin{bmatrix}
u_{1,1} & u_{1,2} & u_{1,3} & \ldots & u_{1,n} \\
& u_{2,2} & u_{2,3} & \ldots & u_{2,n} \\
& & \ddots & \ddots & \vdots \\
& & & \ddots & u_{n-1,n}\\
0 & & & & u_{n,n}
\end{bmatrix}
</math>  
கீழ் மற்றும் மேல் முக்கோண அணியாகவுள்ள அணி, ஒரு மூலைவிட்ட அணியாகும்.
# முக்கோண அணி

## விளக்கம்

### எடுத்துக்காட்டுகள்

;மேல் முக்கோண அணி:
:<math>
\begin{bmatrix}
1 & 4 & 100 \\
0 & 3 & 4 \\
0 & 0 & 1 \\
\end{bmatrix}
</math>  
;கீழ் முக்கோண அணி
:<math>
\begin{bmatrix}
1 & 0 & 0 \\
2 & 8 & 0 \\
4 & 9 & 7 \\
\end{bmatrix}
</math>
# முக்கோண அணி

## சிறப்பு வகைகள்

### அலகுமுக்கோண அணி

ஒரு மேல் (கீழ்) முக்கோண அணியின் முதன்மை மூலைவிட்ட உறுப்புகள் அனைத்தும் 1 ஆக இருக்குமானால் அந்த அணியானது (மேல் அல்லது கீழ்) **அலகுமுக்கோண அணி** (*Unitriangular matrix*) எனப்படும். அலகுமுக்கோண அணியும் அலகு அணியும் ஒன்றல்ல; வெவ்வேறானவை. மேல் மற்றும் கீழ் அலகுமுக்கோண அணியாகவுள்ளது அலகுஅணி மட்டுமே ஆகும்.
# முக்கோண அணி

## சிறப்பு வகைகள்

### எடுத்துக்காட்டுகள்

;மேல் அலகுமுக்கோண அணி:
:<math>
\begin{bmatrix}
1 & 13 & 10 \\
0 & 1 & 5 \\
0 & 0 & 1 \\
\end{bmatrix}
</math>  
;கீழ் முக்கோண அணி
:<math>
\begin{bmatrix}
1 & 0 & 0 \\
5 & 1 & 0 \\
10 & -3 & 1 \\
\end{bmatrix}
</math>
# முக்கோண அணி

## சிறப்பு வகைகள்

### கண்டிப்பாக முக்கோண அணி

ஒரு மேல் அல்லது கீழ் முக்கோண அணியின் முதன்மை மூலைவிட்ட உறுப்புகளெல்லாம் 0 ஆக இருந்தால் அம்முக்கோண அணி கண்டிப்பாக முக்கோண அணி (Strictly triangular matrix) ஆகும்.
# முக்கோண அணி

## சிறப்புப் பண்புகள்

- முக்கோண அணியாகவும் இயல்நிலை அணியாகவுமுள்ள அணியானது மூலைவிட்ட அணியாகவும் இருக்கும்.  
- மேல் முக்கோண அணியின் இடமாற்று அணி கீழ்முக்கோண அணியாகவும், கீழ்முக்கோண அணியின் இடமாற்று அணி மேல் முக்கோண அணியாகவும் இருக்கும்.  
- ஒரு முக்கோண அணியின் அணிக்கோவையின் மதிப்பு, அணியின் முதன்மை மூலைவிட்ட உறுப்புகளின் பெருக்குத்தொகைக்குச் சமமாக இருக்கும்.  
- &nbsp;*A* ஒரு முக்கோண அணி எனில் <math>\lambda I-A</math> உம் ஒரு முக்கோண அணியாக இருக்கும் என்பதால் *A* இன் மூலைவிட்ட உறுப்புகள், *A* இன் ஐகென் மதிப்புகளைத் தரும்.
# சூட்டு வம்சம்

நாணயம்]]
**சூட்டு வம்சம்** (Chutu dynasty) (கன்னடம்: ಚುಟು) தென்னிந்தியாவின் தற்கால கர்நாடக மாநிலத்தின் உத்தர கன்னட மாவட்டப்பகுதிகளை கி பி மூன்றாம் நூற்றாண்டில் ஆண்ட சிற்றரசர்கள். சூட்டு வமிசத்தவர்கள் *வனவாசி* நகரத்தை தலைநகரமாக கொண்டிருந்தனர். சூட்டு வமிசத்தவர்கள் சாதவாகனப் பேரரசில் குறுநில மன்னர்களாக விளங்கியவர்கள் .இவர்கள் ஆரம்பகலத்தில் பல்லவருடன் திருமண உறவு கொண்டிருந்தனர்
இவ்வம்ச மன்னர் மூலானந்தன் பெரும்பாலும் ஈயத்திலான நாணயங்களை வெளியிட்டார். சிவலானந்தனே சூட்டு நாக வம்சத்தின் கடைசி அரசனாவான் இவன் கிபி 285ல் வாகாட அரசன் பரசவசேனிடம் நாட்டின் வட பகுதிகளை இழந்தான் பின் விஜயகந்த வர்மன் என்ற பல்லவனிடம் கிபி290 ல் தோற்க சூட்டு நாகரின் ஆட்சி முடிவுக்கு வந்தது
# சூட்டு வம்சம்

## முக்கிய மன்னர்கள்

- சூட்டு குலானந்தன் (கி பி 225 – 246)
- மூலானந்தன் (கி பி 246–275)
- சிவாலானந்தன் (கி பி 275–290 )
# கொட்டலசு

**கொட்டலசு** (Barnacle) என்பது கணுக்காலி வகையைச் சார்ந்த ஓட்டுடலிகளில் ஒன்றாகும். இது நண்டு மற்றும் இறால் ஆகிய இனங்களுடன் நெருங்கிய தொடர்புடையவையாக உள்ளன.
# கொட்டலசு

## வாழிடங்கள்

கொட்டலசுகள், கடலில், பாறையிடுக்குகள், வாராவதித் தூண்கள், கற்கள், படகுகள், மற்றும் கப்பல்கள் போன்ற இடங்களில் ஒட்டிய நிலையில் தொகுப்புகளாக வாழ்பவையாகும்.
# த. சுந்தரராசன்

**த. சுந்தரராசன்** (20 மார்ச்சு 1950) என்பவர் தமிழ்ப் புலவர், ஆசிரியர், எழுத்தாளர், நூலாசிரியர், தமிழ்ப் போராளி எனப் பல முகங்களைக் கொண்டவர். தலைநகர் தமிழ்ச் சங்கம் என்னும் ஓர் தமிழ் அமைப்பைத் தோற்றுவித்தவர்களில் இவர் முகாமையானவர்.
# த. சுந்தரராசன்

## பிறப்பும் கல்வியும்

கன்னியாகுமரி மாவட்டத்தில், சோணச்சு விளை என்னும் ஊரில் பிறந்த புலவர் சுந்தரராசன் பள்ளிக் கல்வியைக் குமரி மாவட்ட கல்வி நிலையங்களில் படித்தார். பின்னர் புலவர் பட்டம், இளங்கலைப் பட்டம் ஆகியவற்றைச் சென்னைப் பல்கலைக் கழகத்தில் பெற்றார். முதுகலைக் கல்வியை மதுரை காமராசர் பல்கலைக் கழகத்திலும் முடித்தார். 37 ஆண்டுகள் பள்ளி ஆசிரியராகப் பணியாற்றி 2008 ஆம் ஆண்டில் ஒய்வு பெற்றார்.
# த. சுந்தரராசன்

## தமிழ்ப் பணிகள்

சென்னை தலைநகர் தமிழ் சங்கம் 1981 இல் தொடங்கப்பட்டது. அது முதல் அச்சங்கத்தின் சார்பாகப் பல கருத்தரங்குகள் பட்டி மன்றங்கள், மாநாடுகள் நடத்தினார்.
தமிழ்க் கல்வி, தமிழ் ஆட்சி மொழி , தெருக்களில் தமிழ்ப் பலகை மாற்றம், ஈழத் தமிழர் ஆதரவு போன்ற கோரிக்கைகளுக்காக ஆர்ப்பாட்டங்கள், போராட்டங்கள் எனத் தலைநகர் தமிழ்ச் சங்கம் நடத்தியதில் சுந்தரராசன் முன்னின்றார். பல முறை சிறைக்கும் சென்றுள்ளார்.
சென்னை வண்டலுரில் தலைநகர் தமிழ்ச் சங்கத்துக்கு ஒரு பெரிய கட்டடம் உருவானதில் இவருக்கு பெரும் பங்கு இருந்தது.
தமிழ் மொழி தொடர்பான நூல்கள் எழுதியுள்ளார். தலைநகர் தமிழ்ச் சங்கம் சார்பில் மக்கள் செங்கோல் என்னும் இதழின் ஆசிரியராக உள்ளார்.
குமரி மாவட்டம் விளவங்கோடு வட்டம் காப்பிக்காடு என்னும் ஊரில் தொல்காப்பியர் சிலை ஒன்று இவருடைய முன்னெடுப்பு முயற்சியால் 2016 ஆம் ஆண்டு சூலை 10 ஆம் பக்கலில்
நிறுவப்பட்டது.
# த. சுந்தரராசன்

## சான்றாவணம்

முகம் இதழ், சூலை 2016
# குளோரோ அசிட்டைல் குளோரைடு

## வினைகள்

குளோரோ அசிட்டைல் குளோரைடு ஒர் இருவினைக்குழு சேர்மம் என்பதால் இந்த அசைல் குளோரைடு எளிதாக எசுத்தர்களாகவும், அமைடுகளாகவும் உருவாகிறது. அதேவேளையில் இம்மூலக்கூறின் மறுமுனை அமீன்களுடன் சேர்ந்து வேறு இணைப்புகளாகவும் உருவாகிறது. குளோரோ அசிட்டைல் குளோரைடு பயன்படுத்தி இலிடோகெய்ன் சேர்மத்தைத் தயாரிக்கும் தொகுப்பு வினை இங்கு விளக்கப்பட்டுள்ளது:  
:.
# குளோரோ அசிட்டைல் குளோரைடு

## பயன்கள்

களைக்கொல்லிகளான ஆலாகுளோர் மற்றும் பியூட்டாகுளோர் தயாரித்தலின் போது ஓர் இடைநிலை வேதிப்பொருளாகப் பயன்படுவதுதான் குளோரோ அசிட்டைல் குளோரைடின் பிரதானமானதொரு பயனாகும். ஒரு ஆண்டுக்கு தோராயமாக நூறு மில்லியன் பவுண்டுகள் அளவிற்கு இது பயன்படுத்தப்படுகிறது. மற்றொரு வேதியியல் இடைநிலையும், கண்ணீர்ப்புகை வாயுமான பீனசைல் குளோரைடு தயாரிக்கவும் இதைப் பயன்படுத்துகிறார்கள். அலுமினியம் குளோரைடு வினையூக்கியின் உதவியால் பென்சீனை பிரைடல்-கிராப்ட்சு அசைலேற்றம் செய்து பீனசைல் குளோரைடு தயாரிக்கப்படுகிறது  
:.
# குளோரோ அசிட்டைல் குளோரைடு

## முன்பாதுகாப்பு

பிற அசைல் குளோரைடுகள் போலவே அமீன்கள், ஆல்ககால்கள் மற்றும் ஐதரோகுளோரிக் அமிலம் ஆகியன்வற்றுடன் சேரும் போது கண்ணிர்ப் புகையாக மாறுகிறது.
அமெரிக்காவின் தொழில் பாதுகாப்பு மற்றும் சுகாதார நிர்வாக அமைப்பு இதைப் பயன்படுத்துவதற்கான எல்லைகள் எதையும் விதிக்கவில்லை என்றாலும் அந்நாட்டின் தொழில் பாதுகாப்பு மற்றும் சுகாதார தேசிய நிறுவனம், எட்டுமணி நேர வேலை நேரத்தில் 0.05 பகுதிகள்/மில்லியன் அளவு அனுமதிக்கத்தக்க அளவாக பரிந்துரைக்கிறது.
# பக்தி யூதம்

**பக்தி யூதம்** (*Hasidism /Hasidic Judaism*, ) என்பது ஒரு யூத சமயப்பிரிவு ஆகும். இது ஆன்மீக இயக்கமாக எழுச்சி பெற்று, சமகால மேற்கு உக்ரைனில் 18-ஆம் நூற்றாண்டு காலப்பகுதியில் கிழக்கு ஐரோப்பா முழுவதும் பரவியது. இன்று அமெரிக்க ஐக்கிய நாடு, இசுரேல், பிரித்தானியா ஆகிய இடங்களில் முக்கியமாக அங்கீகரிக்கப்பட்டுக் காணப்படுகின்றது. இதன் நிறுவுநராகவும் பிதாவாகவும் இஸ்ரேல் பென் எலியேசர் காணப்படுகிறார். தற்கால பக்தி யூதம் நெறி வழுவா ("பக்தி ") யூதத்தினுள் ஒரு துணைக்குழுவாக உள்ளதோடு, அதனுடைய சமய பரிபாலனத்திற்காகவும் சமூகத் தனிமைப்படுத்தலுக்காகவும் அறியப்படுகின்றது.
# மீளமைத்தல் யூதம்

**மீளமைத்தல் யூதம்** (*Reconstructionist Judaism*, ) என்பது அமெரிக்காவை அடித்தளமாகக் கொண்ட தற்கால யூதச் சமய இயக்கம் ஆகும். இது மெர்தேகாய் கப்லன் (1881–1983) என்பவரின் சிந்தனையின் அடிப்படையில் உருவாக்கம் பெற்றது. இது யூத சமயத்தை நாகரிக வளர்ச்சிக்கேற்ப வளரும் ஒற்றாகக் காண்கிறது. இதன் ஆரம்பம் பழமை விரும்பும் யூதத்தினுள் ஒன்றாகக் காணப்பட்ட வளர்ச்சியடைந்தது. இவ்வியக்கம் 1920 களுக்கும் 1940 களுக்கும் இடையில் வளர்ச்சிடைந்து, 1968 இல் யூதக் குருசார் கல்லூரியை உருவாக்கியது.
# பழமை விரும்பும் யூதம்

**பழமை விரும்பும் யூதம்** (*Conservative Judaism*) என்பது யூத சமயத்தினுள் காணப்படும் ஒரு பெரிய பிரிவு ஆகும். இது யூத சமயச் சட்டம் வரலாற்று வளர்ச்சிக்கு அவசியம் எனக் காண்கிறது. இது பாரம்பரிய யூதத்தின் வடிவமாக மரபுவழி யூதத்திற்கும் சீர்திருத்த யூதத்திற்கும் இடைப்பட்ட ஒன்றாகக் காணப்படுகிறது. இது அடிப்படைவாதமற்ற பாரம்பரிய யூதம் எனவும் அறியப்படுகிறது.
# சீர்திருத்த யூதம்

**சீர்திருத்த யூதம்** (*Reform Judaism*), **சுதந்திர யூதம்** (*Liberal Judaism*) அல்லது **முற்போக்கு யூதம்** (*Progressive Judaism*) எனப்படும் இது ஒரு பெரிய யூதச் சமய இயக்கமாகும். இது சமயத்தின் இயற்கை வளர்ச்சியையும், சமயச்சடங்கிலுள்ள நெறிப் பண்புகளின் மேன்மையையும், தொடர்ச்சியான வெளிப்படுத்தலில் நம்பிக்கையும் கொண்டு காணப்பட்டாலும், சீனாய் மலையில் கடவுள் தோன்றியதை மையமாகக் கொள்வதில்லை. இது யூதச் சமய சட்டம் தொடர்பில் தனிமனிதக் கடைப்பிடிப்பு, சடங்கு ஆகியவற்றில் அதிகம் ஈடுபடாத பண்பைக் கொள்ளாது, முற்போக்குப் பண்பு, வெளித்தாக்கம் என்பவற்றில் ஈடுபாடு காட்டுகிறது. 19 ஆம் நூற்றாண்டில் செருமனியில், ராபி ஆபிரகாம் கெய்கர் என்பவரின் ஆரம்ப அடிப்படைகளைக் கொண்டு இதன் தோற்றம் ஏற்பட்டது. இன்று வட அமெரிக்காவில் பாரிய அமைப்பாகவுள்ளது.
# சமாரியர்

**சமாரியர்** (*Samaritans*; ) எனப்படுவோர் இசுரயேலர் அல்லது எபிரேயர் இனத்தை மூலமாகக் கொண்ட லெவண்ட் பகுதியில் உள்ள இனச்சமயக் குழு ஆகும்.  
இவர்கள் சமாரிய சமயத்தைச் சேர்ந்தவர்கள். இச்சமாரிய சமயம் யூதக் குருசார் யூதத்துடன் நெருங்கிய தொடர்பு கொண்டது. சமாரியர் சமாரிய திருமறையின் அடிப்படையில் தாங்கள் செய்யும் வழிபாடல் உண்மையானது என்றும், பாபிலோனுக்கு இசுரேலியரை சிறைபிடித்துச் செல்லு முன் இருந்த சமயம் அதுவே என்றும், அதனையே இசுரேல் தேசத்தில் எஞ்சியிருந்தவர்களால் கடைப்பிடிக்கப்பட்டதென்றும் நம்புகின்றனர். இது யூதக் குருசார் யூதத்திற்கு நேர் எதிரானதும், யூதக் குருசார் யூதம் பாபிலோனிலிருந்து திரும்பிய யூதர்களினால் கொண்டு வரப்பட்டு, சமயத்தில் மாற்றம் செய்து புகுத்தப்பட்டதென்றும் சமாரியர் நம்புகின்றனர்.
# சலோம்

**சலோம்** (*Shalom*, ) அல்லது **சாலோம்** என்ற எபிரேயச் சொல் *சமாதானம்*, *ஒத்திசைவு*, *முழுமை*, *நிறைவு*, *செழிப்பு*, *நலம்*, *நிலையமைதி* ஆகிய பொருட்களை கொடுக்கக்கூடியது. இது *ஹலோ* (*hello*), *போய் வருகிறேன்* (*goodbye*) ஆகிய கருத்துக்களையும் கொடுக்கக்கூடியது. இச்சொல் "சமாதானம்" தமிழில் பொருள் கொடுப்பதுபோல், இரு விடயங்களுக்கிடையிலான சமாதானமாக (கடவுளுக்கும் மனிதனுக்கும் அல்லது இரு நாடுகளுக்கிடையில்), அல்லது தனியாள் அல்லது குழுவிலுள்ளவரின் நலம், பாதுகாப்பு அல்லது நிலையமைதி போன்றவற்றை குறிக்கிறது.
# சிம்லா ஒப்பந்தம், 1914

**சிம்லா ஒப்பந்தம், 1914** (Simla Accord) என்பது பிரித்தானிய இந்தியா, சீனா மற்றும் திபெத் ஆகிய நாடுகளுக்கிடையே எல்லைகள் குறித்து சிம்லாவில் 1914இல் செய்து கொண்ட உடன்படிக்கையாகும்.  
சிம்லா உடன்படிக்கையின் படி, திபெத் பகுதியை *உள் திபெத்* மற்றும் *வெளி திபெத்* என பிரிக்கப்பட்டது.
திபெத்தின் மேற்கு பகுதியான வெளி திபெத், லாசாவை தலைமையிடமாகக் கொண்டு, சீனாவின் இறையாண்மைக்குட்பட்ட தன்னாட்சி பகுதியாகவும்; திபெத்தின் கிழக்குப் பகுதியான உள் திபெத் சீன அரசின் நேரடி நிர்வாகத்திற்குட்பட்ட பகுதியாகவும் ஒத்துக்கொள்ளப்பட்டது.  
இந்த உடன்படிக்கையின் படி திபெத் மற்றும் சீனாவிற்கும் இடையே மற்றும் பிரித்தானிய இந்தியா மற்றும் திபெத்திற்கும் இடையே ஆன எல்லையை பின்னர் மெக்மோகன் கோட்டால் வரையறை செய்யப்பட்டது.  
பின்னர் 3 சூலை 1914 அன்று சீனா, சிம்லா உடன்படிக்கையை ஏற்க மறுத்தது. சீனாவின் பிரதிநிதித்துவம் இன்றி, அதே நாளில் பிரித்தானியாவும், திபெத்தும் இணைந்து சிம்லா உடன்படிக்கையில் கையொப்பமிட்டனர்.
# சிம்லா ஒப்பந்தம், 1914

## பின்னணி

திபெத் நாட்டின் வணிக மையமாக விளங்கிய தவாங் மற்றும் சிக்கிம் பகுதிகளை பிரித்தானிய இந்தியாவின் ஆட்சியாளர்கள் 19ஆம் நூற்றாண்டின் துவக்கத்தில் பிரித்தானிய இந்தியாவுடன் இணைத்துக் கொண்டனர்.திபெத்-பர்மா-சிக்கிம் எல்லைகள் குறித்து பிரித்தானியா அரசு சீனாவுடன் ஒப்பந்தங்கள் செய்து கொண்டது.  
சீனா அரசு, திபெத்தில் (1910 - 1912) படைகளை அனுப்பி திபெத்தின் நிர்வாகத்தை ஏற்றது.
பிரித்தானிய இந்தியாவின் வடகிழக்கில், அருணாசலப் பிரதேசம் உள்ளிட்டப் பகுதிகளில் இராணுவத்தை அனுப்பி, வடகிழக்கு எல்லைப்புற முகமையை 1912இல் நிறுவியது. சீனாவில் குயிஞ் அரசு வீழ்ச்சி கண்ட நேரத்தில், திபெத்தின் லாசா அரசு, அங்கிருந்த அனைத்து சீன இராணுவத்தை வெளியேற்றி, 1913இல் திபெத்தை சுதந்திர நாடாக அறிவித்துக் கொண்டது. திபெத்தின் இந்நடவடிக்கையை குடியரசு சீன அரசு பின்னர் ஏற்றுக் கொள்ளவில்லை.
# சிம்லா ஒப்பந்தம், 1914

## இதனையும் காண்க

- மெக்மோகன் கோடு
# அட்சயப் பாத்திரம்

**அட்சயப் பாத்திரம்** அல்லது **அமுதசுரபி** என்பது இந்திய தொன்மவியலில் குறப்படும் ஒரு பாத்திரம் ஆகும். இந்தப் பாத்திரத்தில் அள்ள அள்ள உணவு இருந்துகொண்டே இருக்கும். மகாபாரதத்தின்படி, அட்சயப் பாத்திரம் தர்மனுக்கு சூரிய பகவான் தந்ததாகும். இந்தப் பாத்திரத்தில் உணவு இட்டால், எடுக்க எடுக்க கொடுக்கும் தன்மையுடையது. இதனை வைத்தே பஞ்ச பாண்டவர்கள் தங்களுடைய வானப்பிரஸ்தம் காலத்தில் உணவை உண்டார்கள்.  
ஒரு முறை துர்வாச முனிவர் துரியோதனன் அரண்மனைக்குச் சென்றார். அப்போது அவனுடைய உபசரிப்பில் மகிழ்ந்தவர் என்ன வரம் வேண்டும் என்று கேட்க, அதற்கு துரியோதணன் பஞ்ச பாண்டவர்கள் குடிலுக்குச் சென்று உணவருந்த வேண்டும் என்று கூறுகிறான். துர்வாசரும் அதனை ஏற்று தன்னுடைய சீடர்களுடன் பஞ்ச பாண்டவர்கள் குடிலுக்குச் செல்கிறார். அங்கு உணவினைச் சாப்பிட்டு முடித்துவிட்ட பாண்டவர்கள், அட்சயப் பாத்திரத்தினையும் கழுவி வைத்துவிட்டார்கள். துர்வாசர் தான் குளித்துவிட்டு வந்து உணவினை அருந்துவதாகக் கூறிவிடுகிறார். திரௌபதி கிருஷ்ணனை வேண்டி, தன்னைக் காக்கும்படி வேண்ட, கிருஷ்ணன் அட்சயப் பாத்திரத்திலிருந்த ஒரு சிறு இலையை உண்டார். அனைத்து உயிர்களுக்கும் உணவுண்ட திருப்தி உண்டானது.  
துர்வாசரும், அவருடையச் சீடர்களும் தங்கள் வயிறு நிரம்பியதைக் கண்டு பஞ்ச பாண்டவர்களிடம் மீண்டும் வராமல் சென்றனர்.
# அட்சயப் பாத்திரம்

## மணிமேகலையில்

மணிமேகலை இலக்கியத்தில் குறிப்பிடப்படும் அமுதசுரபியும் அட்சயப் பாத்திரத்தை ஒத்த ஒரு பாத்திரமே. சிந்தாதேவியால் ஆபுத்திரனுக்குத் தரப்பட்ட அமுதசுரபியைக் கொண்டு உயிர்களது பசிப்பிணியைப் போக்கி வந்தான். அவன், வாழ்வோர் யாருமில்லாத மணிபல்லவத் தீவைச் சேர்ந்தபோது பிற உயிர்களைக் காக்கும் பாத்திரத்தைக் கொண்டு தன்னுயிரை மட்டும் காக்க விரும்பாதவனாய், அதைக் கோமுகி என்னும் பொய்கையில் விட்டு விட்டு உயிர் துறந்தான். பிற்காலத்தில் மணிபல்லவத்துக்கு வந்த மணிமேகலையின் கைகளில் அமுதசுரபி வந்து சேர்ந்தது. அவள் காவிரிப்பூம்பட்டினம் வந்து, துறவுக்கோலம் பூண்டு, அதைக் கையிலேந்தி, ஆதிரை என்னும் கற்பிற் சிறந்தவளிடம் முதலிற் பிச்சை ஏற்றனள். அவள், 'உலகமெங்கும் பசிப்பிணி நீங்குக' எனக் கூறி அதில் பிச்சை இட்டாள். அதிலிருந்து ஒரு பிடி சோறு வாங்கியுண்டு, காயசண்டிகை என்னும் விஞ்சையர் பெண்ணொருத்தி தனக்கிருந்த தீராப் பசி நோய் என்னும் நோயிலிருந்து விடுபட்டாள். பின்னர் மணிமேகலை, உலகவறவி என்னும் ஊரம்பலம் சேர்ந்து, பலருக்கும் பசிப்பிணியைப் போக்கி வந்தாள்.
# ஸ்டாட்ரோ

**முதலாம் ஸ்டாட்ரோ** (*Strato I*; கிரேக்கம்: ; சமற்கிருதத்தில் ஸ்ட்ராதா என்றும் அறியப்படுகிறார்) என்பவர் ஓர் இந்திய கிரேக்க மன்னராவார். இவர் மன்னர் மெனாண்டர் – அகதோக்கிலியா இணையரின் மகன். முதலாம் ஸ்ட்ராடோ வட இந்தியாவின் பஞ்சாப் பகுதி உள்ளிட்ட இந்தோ கிரேக்க நாட்டை கி மு 130 முதல் கி மு 110 முடிய ஆண்டவர். இவரது சிறு வயதில் தந்தை மெனாண்டர் ஒரு போரில் இறந்து விடவே, இவரது தாயார் **அகதோக்கிலியா** நாட்டின் நிர்வாகத்தை ஏற்று நடத்தினார்.  
ஸ்டாட்ரோ வெளியிட்ட நாணயக் குவியல்கள் மதுரா, தில்லியின் புறநகர் பகுதிகளில் கிடைத்துள்ளன.
# ஸ்டாட்ரோ

## இதனையும் காண்க

- இந்தோ கிரேக்க நாடு
- மெனாண்டர்  
- *The Greeks in Bactria and India*, W.W. Tarn, Cambridge University Press
# ஆயிரம் தூண் ஆலயம்

**ஆயிரம் தூண் ஆலயம்** அல்லது **ருத்திரேஷ்வர் கோயில்** (*Thousand Pillar Temple*) தெலங்கானா மாநிலம், வாரங்கல் நகரில் ஹனுமக் கொண்டா என்ற இடத்தில் அமைந்துள்ள வரலாற்றுச் சிறப்புடைய இந்துக் கோயிலாகும். இக்கோயில் சிவன், திருமால், சூரிய தேவன் ஆகிய மூன்று கடவுளருக்குமானது. காகத்திய வம்ச மன்னர் ருத்ர தேவன் என்பவரால் பொ.ஊ. 1175க்கும் பொ.ஊ. 1324க்கும் இடைப்பட்ட காலத்தில் கட்டப்பட்டது. இந்த "ஆயிரம் தூண் ஆலயம்" காகத்திய வம்சத்தின் கட்டிடக் கலைகளில் தலைசிறந்ததாய் கருதப்படுகிறது.  
வாரங்கல் கோட்டை, இராமப்பா கோயில் ஆகியவற்றுடன் ஆயிரம் தூண் ஆலயமும் இந்தியாவிலுள்ள உலகப் பாரம்பரியக் களங்களின் பட்டியலில் யுனெஸ்கோவால் தற்காலிகமாக இணைக்கப்பட்டுள்ளது.  
இக்கோயிலை நிரந்தர உலகப் பாரம்பரிய களமாக 25 சூலை 2021 அன்று யுனெஸ்கோ அறிவித்துள்ளது.
# ஆயிரம் தூண் ஆலயம்

## அமைப்பு

நட்சத்திர அமைப்பில் கட்டப்பட்டுள்ள இந்த ஆலயத்தில் நிறைய சன்னதிகளும் லிங்கங்களும் நிறுவப் பட்டுள்ளன. ஆலயத்தில் உட்புறம் மூன்று சந்நிதிகள் உள்ளன. சிவன், விஷ்ணு, சூரியன் மூவருக்கும் சந்நிதிகள் அமைக்கப்பட்டுள்ளன. ஆயிரம் தூண்களால் அமைக்கப்பட்டு இருந்தாலும் ஆலயத்தின் எந்த மூலையில் இருந்து பார்த்தாலும் மத்தியில் உள்ள பெரிய சிவலிங்கத்தை எந்த தூண்களும் மறைக்காமல் இருக்கும்படியான அமைப்பில் கட்டப்பட்டது. ஆலயத்தின் முன்புறம் ஒற்றைக் கல்லினால் ஆன பெரிய கருங்கல் நந்தி ஒன்று இன்றும் பளபளப்பாய் காணப்படுகிறது. கல்லிலே செதுக்கப்பட்ட யானை வரிசையும் துளைத்து செதுக்கப்பட்ட ஜன்னல் அமைப்புகளும் காக்கத்திய வம்சத்தின் கட்டிடக் கலையின் நுணுக்கத்திற்குச் சான்றாக உள்ளது.  
தக்கணப் பிரதேசத்தைப் படையெடுத்த துக்ளக் மன்னரால் இந்தக் கோவில் சிதைக்கப்பட்டது. 2004 இல் இந்திய அரசால் சிதிலமடைந்த தூண்கள் மீண்டும் புதுப்பிக்கப்பட்டுள்ளது.
# ஆயிரம் தூண் ஆலயம்

## போக்குவரத்து

இக்கோயிலுக்குச் செல்ல சாலைவழிப் போக்குவரத்து உள்ளது. இத்தலத்துக்கு அருகில் வாரங்கல் தொடருந்து நிலையம் மூன்று கிலோமீட்டர் தொலைவில் உள்ளது.
# கிரேக்க பாக்திரியா பேரரசு

**கிரேக்க-பாக்திரியா பேரரசு** (Greco-Bactrian Kingdom) ஹெலனிய காலத்தில் அலெக்சாண்டரின் மறைவுக்குப் பின்னர் கிரேக்கப் பேரரசை கி மு 323 முதல் கி மு 31 முடிய, அவரது படைத்தலைவர்கள் பங்கிட்டுக் கொண்டு ஆட்சி செய்த பகுதிகளில் ஒன்றாகும்.
# கிரேக்க பாக்திரியா பேரரசு

## கிரேக்க-பாக்திரியா நாட்டின் தோற்றம்

செலூக்கியப் பேரரசின் பாக்திரியா பகுதிகளின் ஆளுநராக இருந்த டயடோட்டஸ், கி மு 250இல் கிரேக்க பாக்திரியா பகுதிகளின் மன்னராகத் தானே அறிவித்துக் கொண்டார்.
டயடோட்டஸ் தனது இராச்சியத்தைக் கிழக்கிலும், மேற்கிலும் விரிவாக்கினார். கிரேக்க பாக்திரியா பேரரசின் தலைநகராக பாக்திரியாவின் *பால்க்* நகரம் விளங்கியது.
# கிரேக்க பாக்திரியா பேரரசு

## கிரேக்க பாக்திரியா நாட்டின் பரப்புகள்

கிரேக்க பாக்திரிய நாடு, தற்கால பாரசீகம், ஆப்கானித்தான், பாக்கித்தான், கசகஸ்தான், கிர்கிஸ்தான், தஜிகிஸ்தான், துர்க்மெனிஸ்தான், உஸ்பெகிஸ்தான் மற்றும் பாக்கித்தானின் வடமேற்கு எல்லைப்புற மாகாணத்தின் மற்றும் சீனாவின் சிஞ்சியாங் மாகாணத்தின் சில பகுதிகளை கொண்டிருந்தது.
# கிரேக்க பாக்திரியா பேரரசு

## மொழிகளும், சமயங்களும்

கிரேக்க பாக்திரியா பேரரசில் மக்கள் கிரேக்கம், பாக்திரியம், பழைய அரமேயம், சோக்டியன் மொழி மற்றும் பார்த்திய மொழிகளைப் பேசியும்; பண்டைய கிரேக்க சமயம், சரத்துஸ்திர சமயம் மற்றும் பௌத்த சமயங்களையும் பின்பற்றினர்.
# கிரேக்க பாக்திரியா பேரரசு

## வீழ்ச்சி

கி மு 125இல் சிதியர்கள் கிரேக்க பாக்திரியா பேரரசை வீழ்த்தி சிதியப் பேரரசை நிறுவினர்.
# கிரேக்க பாக்திரியா பேரரசு

## கிரேக்க பாக்திரியா மன்னர்கள்

- முதலாம் டயடோட்டஸ் கி மு 250–240
- இரண்டாம் டயடோட்டஸ் கி மு 240–230
- முதலாம் யுதிடெமஸ் கி மு 223-200
- முதலாம் டெமிட்ரிஸ் கி மு 200–180
- இரண்டாம் யுதிடெமஸ் கி மு 180 - 185
- முதலாம் ஆண்டிமச்சூஸ் கி மு 185–170 BC
- முதலாம் பாந்தலியன் கி மு 190- 180)
- முதலாம் அப்போல்லோடோட்டஸ் கி மு 180–160
- இரண்டாம் ஆண்டிமசூஸ் கி மு 160–155
- இரண்டாம் டெமிட்ரிஸ் கி மு 155–150
- மெனாண்டர் கி மு 155–130
- முதலாம் இயூக்ரெடைடிஸ் கி மு 170
- பாக்தியாவின் பிளாட்டோ கி மு 166
- இரண்டாம் இயூக்ரெடைடிஸ் கி மு 145–140
- ஹெலியொகிலிஸ் கி மு 145–130
# கிரேக்க பாக்திரியா பேரரசு

## பாக்திரியாவில் கிரேக்கப் பண்பாடு பரவல்

கிரேக்கர்கள் ஆண்ட பாக்திரியா பேரரசில் கிரேக்கக் கட்டிடக் கலை, போர்க்கலை நன்கு பரவியது. புத்தரின் சிலைகள்,பௌத்த மடாலயங்கள் கிரேக்க கட்டிட கலைநயத்தில் வடிவமைக்கப்பட்டது.
# கிரேக்க பாக்திரியா பேரரசு

## இதனையும் காண்க

- செலூக்கியப் பேரரசு
- இந்தோ கிரேக்க நாடு
- சிதியப் பேரரசு
- இந்தோ சிதியன் பேரரசு
- இந்தோ-பார்த்தியப் பேரரசு
- மெனாண்டர்
# குரு சோமசுந்தரம்

**குரு சோமசுந்தரம்** தமிழ்த் திரைப்பட நடிகராவார். இவர் இயக்குநர் தியாகராஜா குமாரராஜாவின் ஆரண்ய காண்டம் திரைப்படம் மூலம் திரையுலகிற்குள் வந்தார். அதன் பின் பாண்டிய நாடு, ஜிகர்தண்டா மற்றும் ஜோக்கர் போன்ற படங்களிலும் நடித்துள்ளார். இவர் தமிழ் சினிமாவின் ஹீத் லெட்ஜர் என்றழைக்கப்படுகிறார். தற்பொழுது திருவண்ணாமலையில் வசித்து வருகிறார்.
# குரு சோமசுந்தரம்

## திரைப்படத்துறை

குரு சோமசுந்தரம் 2002 - 2011 ஆண்டு காலத்தில் கூத்துப்பட்டறை<nowiki/>யில் இணைந்து நாடகங்களை உருவாக்கினார்.  
2003 ஆம் ஆண்டு சந்திரஹரி நாடகத்தில் இவரைக் கண்ட இயக்குநர் தியாகராஜன் குமாரராஜா, 2008 ஆம் ஆண்டு இவரை அழைத்து தனது ஆரண்ய காண்டம் எனும் திரைப்படத்தில் 'காளையன்' எனும் வேடத்தில் நடிக்க வைத்தார். அவ்வேடம் பலத்த வரவேற்பைப் பெற்றது. பின், 2013 ஆம் ஆண்டு இயக்குநர் மணிரத்னத்தி<nowiki/>ன் 'கடல்' திரைப்படத்தில் சிறு வேடத்தில் நடித்தார்.  
கூத்துப்பட்டறையிலிருந்து வெளியேறிய பின் 2013 ஆம் ஆண்டு 5 சுந்தரிகள் எனும் திரைப்படத்தில் புகைப்படக் கலைஞராக நடித்ததின் வாயிலாக மலையாளத் திரையுலகில் கால் பதித்தார்.
# குரு சோமசுந்தரம்

## குறும்படங்கள்

| 2016 | *ஒரு பொய்* | தமிழ் | வலையொளி |  |
| --- | --- | --- | --- | --- |
| 2017 | *இறுதி அறம்* | தமிழ் | வலையொளி |  |
| 2019 | *டெஸ்டினேஸியா* | தமிழ் | வலையொளி |  |
| 2020 | *குகை ஓவியங்கள்* | தமிழ் | வலையொளி | } |
# குரு சோமசுந்தரம்

## திரைப்பட விவரம்

### நடித்த திரைப்படங்கள்

| 2011 | ஆரண்ய காண்டம் | காளையன் |  |
| --- | --- | --- | --- |
| 2013 | கடல் | கோவில் குட்டி |  |
| 2013 | 5 சுந்தரிகள் | புகைப்படக் கலைஞர் | மலையாளத் திரைப்படம் |
| 2013 | பாண்டிய நாடு | நாகராஜ் |  |
| 2014 | ஜிகர்தண்டா | முத்து |  |
| 2015 | 49 - O | ஆறுமுகம் |  |
| 2015 | பென்ச் டாக்கீஸ் - த பர்ஸ்ட் பென்ச் | டேவிட் |  |
| 2015 | தூங்காவனம் | விட்டல் ராவின் உதவியாளர் |  |
| 2015 | கோகினூர் | நாயக்கர் | மலையாளத் திரைப்படம் |
| 2016 | ஜோக்கர் | மன்னர் மன்னன் |  |
| 2016 | குற்றமே தண்டனை | பாலன் |  |
| 2017 | யாக்கை | ஶ்ரீ ராம் |  |
| 2018 | ஓடு ராஜா ஓடு | மனோகர் |  |
| 2018 | வஞ்சகர் உலகம் | சம்பத்
என்கிற துரைராஜ் |  |
| 2019 | பேட்ட | மாவட்ட ஆட்சித் தலைவர் |  |
| 2021 | மாறா | சொக்கு |  |
| 2021 | மஞ்ச சட்ட பச்ச சட்ட | அக்கா |  |
| 2021 | ஜெய் பீம் | பீ.பீ.செல்லப்பாண்டியன் |  |
| 2021 | க் | ஞானப்பிரகாசம் |  |
| 2021 | மின்னல் முரளி | செல்வன்/ வெள்ளிடி வெங்கிடி | (மலையாளத் திரைப்படம்) |
| 2021 | இது வேதாளம் சொல்லும் கதை | வேதாளம் | உருவாக்கத்திலுள்ளது |
| 2021 | மாமனிதன் |  |  |
| 2021 | காதலிக்க யாருமில்லை | உருவாக்கத்திலுள்ளது |  |
| 2021 | பரமகுரு | உருவாக்கத்திலுள்ளது |  |
| 2021 | இந்தியன் 2 | } |  |
# குரு சோமசுந்தரம்

## வலைத் தொடர்

| 2020 | டாப்லெஸ் | கல்கி (அரசியல்வாதி) | தமிழ் | } |
| --- | --- | --- | --- | --- |
# ஒருமைப் பண்பு வகைமை

:இங்கு இரு குறுமவிழைகளும் இணைகின்றன. இடது குறுமவிழையின் குறுங்கையும் (3) வலது குறுமவகத்தின் நெடுங்கையும் (4) குறிக்கப்பட்டுள்ளன.]]  
**ஒருமைப் பண்பு வகைமை (haplotype)** (ஓரக (haploid) மரபு வகைமை) என்பது ஓர் உயிரியின் ஒற்றைப் பெற்றோரில் இருந்து ஒருங்கிய நிலையில் மரபுப் பேறாகப் பெறப்பட்ட மரபன்களின் கணமாகும்..  
ஒருமைப் பண்புவகைமைக்கான இரண்டாம் வரையறை: எப்போதும் ஒன்றாகவே ஒரு குறுமவகத்தில் தோன்றும் ஒற்றைக் கருவன் பல்லுருவாக்கங்களின் புள்ளியியலாக இணைந்த கணம். இந்த புள்ளியியல் இனைவையும் ஒரு குறிப்பிட்ட ஒருமைப் பண்புவகைமை வரிசைமுறையின் யின் சில மாற்றுமரபன் அலகுகளை இனங்காண்பது, அருகமையும் குறுமவகத்தில் உள்ள இதை நிகர்த்த பிற அனைத்துப் பல்லுருவாக்க இருப்பிடங்களை இனங்காண வழிவகுக்கும் எனக் கருதப்படுகிறது. இது மரபியலாக நிலவும் பொது நோய்களைக் கண்டறியப் பயன்படுகிறது; மாந்தரின நோய்க்கூறுகளை அறியும் இவ்வாய்வு ஒருமைப் பண்புப்படத் திட்டம் வாயிலாக நிகழ்த்தப்படுகிறது .  
ஒருமைப் பண்புவகைமைக்கான மற்றொரு வரையறை: ஒருமைப் பண்புவகைமை என்பது தரப்பட்ட மரபன் துண்டத்தின் உள்ளே அமையும் குறிப்பிட்ட சடுதிமாற்றங்களின் தனித்திரட்சியைக் குறிப்பதாக பல மாந்தரின மரபன் ஓர்வுக் குழுமங்கள் கருதுகின்றன/வரையறுக்கின்றன; (காண்க குறுந்தற்போக்கு மீள்வு சடுதிமாற்றம்). 'ஒருமைப் பண்புக் குழு )' எனும் சொல் ஒற்றைக் கருவன் பல்லுருவாக்கங்கள்/தனித்த நிகழ்ச்சி பல்லுருவாக்கங்களைக் குறிக்கிறது. இவை மீள, குறிப்பிட்ட மாந்தரின ஒருமைப் பண்புக் குழுக்களைச் சார்ந்த திரட்சிக்குரிய கவைபிரிவைக் குறிக்கின்றன. (இங்கு கவைபிரிவு என்பது பொது மூதாதையில் இருந்து தோன்றிய மக்களைக் குறிக்கிறது.)
# ஒருமைப் பண்பு வகைமை

## ஒருமைப் பண்பு வகைமையைப் பிரித்தறிதல்

ஓர் உயிரியின் மரபுவகைமை ஒரேவகையில் அதன் ஒருமைப் பண்புக் குழுவைக் குறிக்காது. எடுத்துகாட்டாக,, ஓர் ஈரக உயிரியையும் அதன் ஒரே குறுமவகத்தில் அமையும் ஒற்றைக் கருவன் பல்லுருவாக்கங்களாகிய இரு மாற்றுமரபன் அலகுகளின் இருப்புகளையும் கருதுவோம்.. முதல் இருப்பில் *A*அல்லது *T* மாற்றுமரபு அலகும் இரண்டாம் இருப்பில் *G* அல்லது *C* மாற்ருமரபு அலகும் இருப்பதாகக் கருதுவோம். அப்போது இரு இருப்பிடங்களிலும் மூன்றுவேறு மரபுவகைமைகள் அமையும் வாய்ப்பு உள்ளது: அவை முறையே (*AA*, *AT*, *TT*) (*GG*, *GC*, and *CC*) என்பன ஆகும்.ஒரு தனியரின் இரு இருப்புகளில், கீழே உள்ள பென்னட் சதுரத்தில் உள்ளபடி, ஒன்பது ஒருமைப் பண்பு வகைமைகள் அமைய வாய்ப்புள்ளது. ஒரு தனியரின் இந்த இருப்புகளில் ஒன்றிலோ அல்லது இரண்டிலுமோ ஒப்பிணை மாற்றுமரபு அலகுகள் அமைந்தால், ஒருமைப் பண்புக் குழுக்கள் வேறுபாடு இல்லாமல் அமைகின்றன. அதாவது T1T2 அல்லது T2T1 ஆகியவற்றில் வேற்ருமை ஏதும் இருக்காது;இந்நிலையில் T1, T2 இரண்டும் ஒரே இருப்பில் உள்லதாக்க் குறிக்கப்படும். இவற்றை எந்த வரிசைமுறையில் கருதினாலும் பொருளேதும் மாறாமல் இரண்டு T இருப்புகளாக அமையும். ஒரு தனியரின் இந்த இரண்டு இருப்புகளில் ஒவ்வாத பலபடித்தான மாற்ருமரபு அலகுகள் அமைந்தால், பாலினக் கட்டம் இருமைவயம் அல்லது குழ்ப்பமானதாக அமையும். இந்ந்லைகளில்,எந்த ஒருமைப் பண்புக் குழு அதாவது TA அமையுமா அல்லது AT அமையுமா எனக் கூறமுடியாது.  
| AA | AT | TT |
| --- | --- | --- |  
கட்டநிலைக் குழப்பத்தைத் தீர்க்கும் சரியான முறை, மரபன் (டி.என்.ஏ) வரிசைமுறைப்படுத்தலே ஆகும். என்றாலும் , தனியர்களின் பதக்கூறுகளைப் பயன்படுத்தியும் கட்டநிலைக் குழப்பமுள்ள குறிப்பிட்ட ஒருமைப் பண்பு வகைமையின் நிகழ்தகவை மதிப்பிட முடியும்.  
குறிப்பிட்ட எண்ணிக்கை தனியர்களின் மரபுவகைமைகள் தரப்பட்டாலும், ஒருமைப் பண்பு வகைமை பிரிதிறனால் அல்லது ஒருமைப் பண்பு வகைமை கட்டம்பிரிப்பு நுட்பத்தால் ஒருமைப் பண்பு வகைமைகளை இனங்காணலாம்.இம்முறைகள் சில ஒருமைப் பண்பு வகைமைகள் சில மரபன்தொகைகளில் பொதுவாக உள்ளன எனும் நோக்கீட்டுப் பட்டறிவைப் பயன்படுத்துகின்றன . எனவே வாய்ப்புள்ள ஒருமைப் பண்பு வகைமை பிரிப்புகளின் கணம் தரப்பட்டால், இம்முறைகள் மொத்தமாக குறைந்த ஒருமைப் பண்பு வகைமைகளைப் பயன்படுத்துபவற்றைத் தேர்வு செய்கின்றன. இம்முறைகளின் தனித்தன்மைகள் வேறுபடுகின்றன. இவற்ரில் சில சேர்மானவியல் அணுகுமுறைகளைப் பின்பற்றுகின்றன (எடுத்துகாட்டு: parsimony). மற்றவை ஒப்பியல்பு சார்புகளைப் பயன்படுத்துகின்றன, அவை ஆர்டி-வியன்பர்கு நெறிமுறை, கூட்டிணைவுக் கோட்பாடு சார்படிமம் அல்லது சீர்நிறை தொகுதித்தோற்றவியல் என்பன ஆகும். இப்படிமங்களின் அளபுருக்கள் பின்னர் மதிப்பிடப்படுகின்றன. இம்மதிப்பீட்டுக்கு எதிர்பார்ப்புப் பெரும்மாக்கல் கணிநெறி அல்லது கணிநிரல்(EM), மார்க்கோவ் தொடர் மாண்டி-கார்லோ (MCMC), அல்லது கரவுநிலை மார்க்கொவ் படிமங்கள் (HMM) ஆகியன பயன்படுகின்றன.  
நடுநிலைக் கட்ட உயிர்க்கலத்தில் இருந்து தனித்தனி குருமவகங்களை முதலில் பிரித்துப் பின்னர் அதிலுள்ள மாற்றுமரபன் அலகுகளில் உள்ள ஒருமைப் பண்பு வகைமைகளை நேரடியாக பிரித்தாய்வது, நுண்பாய்மவியல் முழு மரபன்தொகை ஒருமைப் பண்பு வகைமை கண்டறிதல் எனப்படுகிறது.
# ஒருமைப் பண்பு வகைமை

## கால்வழி மரபன் ஓர்வுகள் தரும் ஒய் மரபன் ஒருமைப் பண்பு வகைமைகள்

மற்ற குறுமவகங்களைப் போல ஒய் குறுமவகம் இனைகளாக அமைவதில்லை. ஒவ்வொரு ஆணும் ([[XYY நோய்த்தொகை உள்ளவர்களைத் தவிர) ஒரேயொரு ஒய் குறுமவகப் படியைக் கொண்டுள்ளார். எ னவே எந்தப் படி மரபாக கையளிக்கப்பட்ட்து என்பதில் வாய்ப்பு வேறுபாடு ஏதும் அமைய வாய்ப்பே இல்லை. மேலும் பெரும்பாலான குறுமவகங்களுக்கு மரபன்வழி மீளிணைவால் படைகளுக்கிடையில் ஏற்படும் இடைமாற்ரங்கள் நிகழவே வாய்ப்பில்லை; இதனால் நிகரிணை மரபன் ஒருமைப் பண்புக் குழுக்களைப் போல ஒய் குறுமவகத்தில் தலைமுறைகளுக்கிடையில் தற்போக்கு சமவாய்ப்பு மாற்றங்கள் ஏற்படவும் வாய்ப்பேதும் இல்லை. ஓர் ஆண் தன் தந்தையின் அதே ஒய் குறுமவக மரபனை சில சடுதிமாற்றங்களுடன் பேரளவில் பகிர்கிறார் ; எனவே ஒய் குறுமவகங்கள் தந்தையில் இருந்து மகனுக்கு அப்படியே பெரிதும் கடத்தப்படுகிறது.ஆனால் இந்நிகழ்வில் ஆன் கால்வழி மாற்றங்களை ஏற்படுத்தும் சிறிதளவு சடுதிமாற்றங்களின் திரள்வும் கூட கடத்தப்படுகிறது.  
குறிப்பாக, கால்வழி ஓர்வுகள் தரும் எண்ணிட்ட முடிவுகளைக் குறிக்கும் ஒய் மரபன்கள், சடுதிமாற்றங்களைத் தவிர மற்றபடி, இணக்கமாக அமைதல் வேண்டும்.
# ஒருமைப் பண்பு வகைமை

## கால்வழி மரபன் ஓர்வுகள் தரும் ஒய் மரபன் ஒருமைப் பண்பு வகைமைகள்

### தனித்த நிகழ்ச்சி பல்லுருவாக்க முடிவுகள் (ஒற்றைக் கருவன் பல்லுருவாக்க முடிவுகள்)

ஒற்றைக் கருவன் பல்லுருவாக்க முடிவுகள் ஒத்த தனித்த நிகழ்ச்சி பல்லுருவாக்க முடிவுகள் ஒருமைப் பண்புக் குழுக்களைக் குறிக்கின்றன. குறுந்தற்போக்கு மீள்வுகள் ஒருமைப் பண்பு வகைமைகளைக் குறிக்கின்றன.ஒய் குறுமவக மரபன் ஓர்வில் இருந்து பெறப்படும் முழு ஒய் மரபன் ஒருமைப் பண்புக் குழு பற்றிய முடிவுகளை இருபகுதிகளாகப் பிரிக்கலாம்: அவை ஒன்று, தனித்த நிகச்சி பல்லுருவாக்கம் அல்லது ஒற்றைக் கருவன் பல்லுருவாக்க முடிவுகள், இரண்டு குறுந்தற்போக்கு மீள்நிகழ்வு (மீள்வு) அல்லது நுண்கோள் மரபியல் வரிசைகள் பற்றிய முடிவுகள் ஆகியனவாகும்.  
ஒய் குறுமவக மரபன் ஒருமைப் பண்புக் குழுவையும் முழு மாந்தரினக் குடும்பத் தருவில் அவரது இடத்தையும் இனங்காண உதவும். வேறுபட்ட ஒருமைப் பண்புக் குழுக்கள் ஒவ்வொன்றும் குறிப்பிட்ட புவிப்பரப்பில் நிலவும் மரபுவழி மக்கள்தொகைகளை இனங்காட்டுகின்றன; பல்வேறு வட்டாரங்களில் உள்ள அண்மைக்கால மக்கள்தொகைகளில் அமையும் இவற்றின் நிலவல்கள் நடப்பு தனியர்களின் நேரடித் தந்தைவழி மூதாதையர்களின் பத்தாயிரம் ஆண்டுகட்கு முந்தைய நகர்வுகளைக் காட்டுகிறது.
# ஒருமைப் பண்பு வகைமை

## கால்வழி மரபன் ஓர்வுகள் தரும் ஒய் மரபன் ஒருமைப் பண்பு வகைமைகள்

### ஒய் குறுந்தற்போக்கு மீள்வு முடிவுகள் (நுண்கோள் வரிசை முடிவுகள்)

ஒய் மரபன் குறிப்பான்களைக் கண்டறியும் ஓர்வுகள் தரும் முடிவுகளின் கணத்தில் **ஒய் குறுந்தற்போக்கு ஒருமைப் பண்பு வகைமை** முடிவுகளின் கணமும் உள்ளடங்கும்.  
தநிபக்களைப் போலல்லாமல், ஒய் குதமீக்கள் மிகவும் எளிதாகச் சடுதிமாற்றம் அடைகின்றன. எனவே இவற்றைக் கொண்டு அண்மைய கால்வழியைத் தெளிவாகப் பிரித்துணரலாம்.ஒத்த முடிவைப் பகிரும் மரபியல் நிகழ்ச்சியின் கால்வழிகளின் மக்கள்தொகையைக் குறிக்காமல், ஒய் குதமீக்கள் ஒருமைப் பண்பு வகைமைகள் அகல்விரிவான கொத்துருவாக்கமாக அமையும் ஏறக்குறைய ஒத்தமையும் முடிவுகளை தருகின்றன. இந்தக் கொத்து ஒரு மையத்தைக் கொண்டிருக்கும். இம்மையம் **நடுமை ஒருமைப் பண்பு வகைமை** எனப்படுகிறது. இது முதல் நிறுவல் நிகழ்ச்சியை நிகர்த்ததே. இக்கொத்தின் அகல்விரிவு **ஒருமைப் பண்பு வகைமை பன்மைநிலை** எனப்படுகிறது. மக்கள்தொகையை வரையறுக்கும் மரபியல் நிகழ்ச்சி நெடுங்காலத்துக்கு முன்பு நிகழ்ந்து அதன் பிறகான மக்கள்தொகை வளர்ச்சியும் அதைத் தொடர்ந்து முன்பாகவே ஏற்பட்டிருந்தால் அதன் சில தனி வழித்தோன்றல்களின் ஒருமைப் பண்பு வகைமையின் பன்மைநிலை பெரிதாக அமையும். என்றாலும் இந்த ஒருமைப் பண்பு வகைமையின் பன்மைநிலை, குறிப்பிட்ட மக்கள்தொகையில் உள்ள தனி வழித்தோன்றல்களுக்குச் சிறிதாக இருந்தால், அந்நிலை அதன் மிக அண்மைய பொது மூதாதையையும் மிக அண்மைய மக்கள்தொகைப் பெருக்கத்தையும் குறிக்கும்.
# ஒருமைப் பண்பு வகைமை

## பன்மைநிலை

ஒருமைப் பண்பு வகைமையின் பன்மைநிலை என்பது தரப்பட்ட மக்கள்தொகையில் உள்ள குறிப்பிட்ட ஒருமைப் பண்பு வகைமைக்கான தனித்தன்மையின் அளவாகும். ஒருமைப் பண்பு வகைமையின் பன்மைநிலை (H) கீழ்வருமாறு கணிக்கப்படுகிறது :  
<math>H=\frac{N}{N-1}(1- \sum_{i}x_i^2)</math>  
இங்கு <math>x_i</math> என்பது பதக்கூறில் உள்ள ஒவ்வொரு ஒருமைப் பண்பு வகைமைக்கான (சார்பியல்)ஒருமைப் பண்பு வகைமையின் நிகழ்வெண் ஆகும் . <math>N</math> என்பது பதக்கூற்றின் அளவாகும். ஒருமைப் பண்பு வகைமை ஒவ்வொரு பதக்கூறுக்கும் தனியாகத் தரப்படும்.
# என்னத்த கண்ணையா

**என்னத்த கண்ணையா** என்றறியப்படும் **கண்ணையா**, தமிழ்த் திரைப்பட நடிகராவார். முதலாளி எனும் திரைப்படத்தில் நடித்து, ஆரம்ப நாட்களில் ‘முதலாளி' கண்ணையா என அறியப்பட்டார். நான் எனும் திரைப்படத்தில் விரக்தியான மனநிலை கொண்டவராக நடித்தார். அதன்பிறகு ‘என்னத்த' கண்ணையா என அழைக்கப்படலானார்.
# என்னத்த கண்ணையா

## திரை வாழ்க்கை

1924 இல் மதுரையில் பிறந்த இவர் 1942 முதல் டி. கே. சண்முகம், எம். ஜி. சக்கரபாணி ஆகியோரது நாடகக் குழுக்களில் நடிக்கத் தொடங்கினார்.
# பீமரத சாந்தி

**பீமரத சாந்தி**, ஒருவருக்கு **அதிபௌதீகம்** (இயற்கை), **அதிதைவீகம்** (தெய்வங்கள்), **அத்யாத்மீகம்** (தன் செயல்கள்) ஆகியவைகளால் தனக்கு ஏற்படும் தீயபலன்களிலிருந்து காத்துக் கொள்ளவும், 70 ஆம் ஆண்டு துவங்கும் போது பீமன் எனும் ருத்தரனை அமைதிப் படுத்தும் நோக்கில் *பீமரத சாந்தி* எனும் சடங்கு செய்யப்படுகிறது.>
# மூரை

**மூரை** (ஆங்கிலம்: *Sea urchin*) என்பது சிறிய, கூர்மையான முட்கள் கொண்ட, கோளவடிவமுள்ள ஒரு கடல்வாழ் விலங்கினமாகும். இது தமிழில் **கடல் முள்ளெலி**, **கடல் ஊமத்தை** போன்ற பெயர்களாலும் அழைக்கப்படுகிறது. 'கடல் குக்கீகள்' (*sand dollars*) போன்று தங்களுடைய நெருங்கிய உறவினர்களோடு ஒட்டி கொண்டு வாழக்கூடிய இவைகள், முட்தோலித் தொகுதிக்குள் உள்ள 'எசினோய்டியா' (*Echinoidea*) வரிசையை சார்ந்தவையாகும். இவற்றின் உடலில் உள்ள முட்களுக்கு ‘மூராங்குச்சி’ என்ற பெயர் உண்டு. இந்த மூராங்குச்சிகளை சிலேட்டுப் பலகைகளில் எழுதுகோலாகப் பயன்படுத்த முடியும் கடற்கரை சிற்றூர்களைச் சேர்ந்த சிறுவர்கள் இதை பலகைகளில் எழுதப்பயன்படுத்துவர்.
# நாகி நோடா

**நாகி நோடா** (Nagi Noda 18, நவம்பர் 1973- 7, செப்டம்பர் 2008) சப்பான் நாட்டின் டோக்கியோவில் பிறந்த பெண் கலைஞர், வடிவமைப்பாளர், விளம்பர இயக்குநர், இசை காணொளிகள் உருவாக்கிய கலை இயக்குநர் ஆவார்.
# நாகி நோடா

## பணிகள்

நைக், லபோரேட், பேனசோனிக், கொக்கக் கோலா போன்ற பெரும் குழுமங்களுக்கு விளம்பரங்கள் தயாரித்துக் கொடுத்தார். பதினைந்துக்கும் மேற்பட்ட விளம்பர மாடல்களை உருவாக்கினார். பெண்களின் நீண்ட கூந்தல்களில் வகை வகையாக வடிவங்கள் செய்தார். கூந்தல்களில் விலங்குகளின் உருவங்களையும் பின்னிக்காட்டினார்.  
2008 ஆம் ஆண்டில் நாகி நோடா ஒரு வாகன விபத்தில் இறந்தார்.
# அந்தோனியோ குத்தேரசு

**அந்தோனியோ மானுவல் டி ஒலிவீரா குத்தேரசு** (*António Manuel de Oliveira Guterres* <small>GCL GCC</small> (; பிறப்பு 30 ஏப்ரல் 1949) ஐக்கிய நாடுகள் அவையின் ஒன்பதாவது பொதுச் செயலாளர் ஆவார். எட்டாவது பொதுச் செயலாளர் பான் கி மூன் ஒய்வு பெற்றவுடன் 2017 சனவரி ஒன்று முதல் அப்பொறுப்பை இவர் ஏற்றார்.போர்த்துக்கேய அரசியல்வாதியும் பேராளரும் ஆவார்; 1995ஆம் ஆண்டு முதல் 2002 வரை போர்த்துக்கல்லின் பிரதமராக இருந்தவர். இவர் அக்டோபர் 5, 2016இல் ஐக்கிய நாடுகள் சபையின் பொதுச் செயலாளராகத் தேர்ந்தெடுக்கப்பட்டார்; சோசலிசக் கட்சிகளின் பன்னாட்டு அமைப்பிற்கு தலைவராகவும் இருந்துள்ளார். சூன் 2005 முதல் திசம்பர் 2015 வரை அகதிகளுக்கான ஐக்கிய நாடுகளின் ஆணையராகப் பணியாற்றினார்.
# சிறந்த பின்னணிப் பாடகருக்கான தேசியத் திரைப்பட விருது

**சிறந்த ஆண் பின்னணிப் பாடகருக்கான தேசியத் திரைப்பட விருது** (*National Film Award for Best Male Playback Singer*) 1967 முதல், ஒவ்வொரு ஆண்டும் நடைபெறும் இந்திய தேசியத் திரைப்பட விருதுகள் விழாவில் அந்தந்த ஆண்டில் வெளிவந்த இந்தியத் திரைப்படங்களில் பின்னணி பாடிய ஆண் பாடகர்களில் சிறந்தவரைத் தேர்ந்தெடுத்து வழங்கி சிறப்பிக்கப்படுகிறது. இவ்விருதினைப்பெற்ற முதல் பின்னணிப் பாடகர் மகேந்திர கபூர் (1967) ஆவார். கே. ஜே. யேசுதாஸ் அதிகமுறை (ஏழு முறை) இவ்விருதுபெற்றவராவார். இவரது இவ்விருதுபெற்ற பாடல்கள் மலையாளம், தெலுங்கு இந்தி என மூன்று மொழிகளிலும் அமைந்தவை. இவருக்கு அடுத்ததாக எஸ். பி. பாலசுப்பிரமணியம் இந்தி, கன்னடம், தமிழ், தெலுங்கு ஆகிய நான்கு மொழிகளில் பாடிய பாடல்களுக்கு ஆறுமுறை இவ்விருதினைப் பெற்று இரண்டாம்நிலையிலும், சங்கர் மகாதேவன் மற்றும் உதித் நாராயண் இருவரும் மூன்றுமுறை இவ்விருது வென்று மூன்றாம் நிலையிலும் உள்ளனர். மன்னா தே, ஹேமந்த குமார், எம். ஜி. சிறீகுமார், அரிகரன் ஆகியோர் இருமுறை இவ்விருது பெற்றுள்ளனர்.
# சந்திரகுப்த சாணக்யா

***சந்திரகுப்த சாணக்யா*** (*Chandraguptha Chanakya*) என்பது ஒரு இந்திய வரலாற்றுத் தமிழ் திரைப்படமாகும். 1940ஆம் ஆண்டு வெளியான இப்படத்தை சி. கே. சச்சி (சி. கே. சதாசிவம்) இயக்கியிருந்தார். பவானி கே. சாம்பமூர்த்தி, என். சி. வசந்தகோகிலம் ஆகியோர் முக்கிய பாத்திரங்களில் நடித்தனர்.
# சந்திரகுப்த சாணக்யா

## திரைக்கதை

மௌரிய பேரரசைத் தோற்றுவித்தவர் சந்திரகுப்தர். அவரது ஆலோசகராக இருந்தவர் சாணக்கியர். *அர்த்தசாஸ்திரம்* என்னும் அரசியல் நூலை எழுதிய கௌடில்யர் தான் சாணக்கியர் என பாரம்பரியமாக சொல்லப்படுகிறது. இவர்களின் வரலாறே இந்தத் திரைப்படமாகும்
# இராமாயணம் (1932 திரைப்படம்)

**இராமாயணம்** 1932-ஆம் ஆண்டு வெளிவந்த தமிழ்த் திரைப்படமாகும். இது கல்கத்தாவில் தயாரிக்கப்பட்ட புராணப் படமாகும். இத்திரைப்படத்தில் டி. எஸ். மணி, டி. பி. ராஜலட்சுமி உள்ளிட்ட பலரும் நடித்துள்ளனர்.
# இராமாயணம் (1932 திரைப்படம்)

## சான்று நூல்

- நூல்: *சாதனைகள் படைத்த தமிழ்த்திரைப்பட வரலாறு*, ஆசிரியர்: கலைமாமணி பிலிம் நியூஸ் ஆனந்தன். பிரிவு 28: 1931 முதல் வெளியான 6000 படங்களின் விவரம்.
# ஸ்ரீ கிருஷ்ண முராரி (1934 திரைப்படம்)

**கிருஷ்ண முராரி (ஸ்ரீ)** அல்லது **கிருஷ்ண முராரி (ஸ்ரீ)** 1934-ஆம் ஆண்டு வெளிவந்த தமிழ்த் திரைப்படமாகும். இப் புராணத் திரைப்படம் பம்பாயில் தயாரிக்கப்பட்டது. சுதர்சன் டாக்கோபோன் தயாரித்த இத்திரைப்படத்தில் நடித்தவர்கள் பற்றிய குறிப்புகள் அறியப்படவில்லை.
# ஸ்ரீ கிருஷ்ண முராரி (1934 திரைப்படம்)

## சான்று நூல்

- நூல்: *சாதனைகள் படைத்த தமிழ்த்திரைப்பட வரலாறு*, ஆசிரியர்: கலைமாமணி பிலிம்நியூஸ் ஆனந்தன். பிரிவு 28: 1931 முதல் வெளியான 6000 படங்களின் விபரம்.
# கோவலன் (1934 திரைப்படம்)

**கோவலன்** 1934ஆம் ஆண்டு வெளிவந்த தமிழ்த் திரைப்படமாகும். இது ஒரு வரலாற்றுப் படமாகும். 14,861 அடி நீளம்கொண்ட இத்திரைப்படம் கல்கத்தாவில் தயாரிக்கப்பட்டது. ராயல் டாக்கீஸ் தயாரித்த இத்திரைப்படத்தில், வி. ஏ. செல்லப்பா, டி. பி. ராஜலட்சுமி உள்ளிட்ட பலரும் நடித்துள்ளனர்.  
இது ஐம்பெரும் காப்பியங்களில் ஒன்றான சிலப்பதிகாரத்தை அடிப்படையாகக் கொண்டு தயாரிக்கப்பட்டது என்றாலும் அக்காலகட்ட பார்வையாளர்களின் சமய நம்பிக்கையால் படத்தின் திரைக்கதையில் புராண இடைச்செருகல்கள் செய்யப்பட்டன. இருந்தாலும் இப்படம் இரசிகர்களின் ஆதரவைப் பெறவில்லை.
# கோவலன் (1934 திரைப்படம்)

## பாடல்கள்

**கோவலன் படப் பாடல்கள்**  
| பாடல் | பாடியவர்(கள்) | குறிப்பு |  |
| --- | --- | --- | --- |
| *ஜீவசிந்தாமணியே எந்தன் தெய்வநாயகி..* | வி. ஏ. செல்லப்பா ஐயர் | கோவலன் மாதவியை வேண்டல் |  |
| *வாராய் அழகுதுரை மாரா மலரணையில்* | டி. பி. ராஜலட்சுமி | மாதவி கோவலனை அழைத்தல் |  |
| *கலவையும் புனுகுசாந்து கமழ்தர மெய்யிற்பூசி* | டி. பி. ராஜலட்சுமி | விருத்தம் |  |
| *உய்வகை யறியேன் - எந்தன் உத்தமர் சென்ற இடம்* | டி. பி. ராஜலட்சுமி | மாதவி கோவலனைப் பிரிந்து துயருறுதல் |  |
| *போய்வருவேன் சபையோரே போய்வருவேன் நான்* | வி. ஏ. செல்லப்பா, டி. பி. ராஜலட்சுமி | கோவலன்-மாதவி தர்க்கம் | } |
# கோவலன் (1934 திரைப்படம்)

## சான்று நூல்

- நூல்: *சாதனைகள் படைத்த தமிழ்த்திரைப்பட வரலாறு*, ஆசிரியர்: கலைமாமணி பிலிம்நியூஸ் ஆனந்தன். பிரிவு 28: 1931 முதல் வெளியான 6000 படங்களின் விபரம்.
# மகர் நோன்பு

**மகர்நோன்பு** என்பது தமிழ்நாட்டின் விருதுநகரில் பெண் பார்க்கும் படலத்துடனும் நடத்தப்படும் ஓரு நிகழ்வு ஆகும். இது நவராத்திரி விழா நிறைவு நாளான விசயதசமியன்று அனைத்து சமுதாயத்தினராலும் கொண்டாடப்படுகிறது. இது ஒருவகை சுயம்வரமாகவும் உள்ளது.
# மகர் நோன்பு

## விழா கொண்டாடப்படும் முறை

விருதுநகரில் பராசக்தி மாரியம்மன் கோயிலில் பங்குனி பொங்கல் திருவிழாவை அடுத்து நடத்தப்படும் பெரிய விழா இந்த மகர்நோன்பு திருவிழா. இந்த விழா விசயதசமி நாளில் துர்க்கை, அசுரனை வதம் செய்வதைக் கொண்டாடும் வகையில் நடத்தப்பட்டுகிறது. விழா நாளன்று இங்கு வாழும் முதன்மைச் சாதியினர் தங்கள் சாதியினரில் குறிப்பிட்ட ஒருவரைத் தேர்ந்தெடுத்து அவருக்குப் புலி வேடமிட்டு தங்கள் பகுதியிலிருந்து வாணவேடிக்கைகளுடன் ஊர்வலமாக அழைத்து வருவர். அவர்களுடன் அச்சாதியைச் சேர்ந்த ஆண்கள், பெண்கள், சிறுவர், பெரியவர்களும் கலந்து கொண்டு ஊர்வலமாக வருவர்.  
விழாவின்போது திருமணமாகாத இளம் பெண்கள் பலர் குடும்பம் குடும்பமாக வந்திருந்து ஊர்வலத்தைக் காண்பர் இந்நிகழ்வின்போது உறவினர்கள் மூலம் மாப்பிள்ளை வீட்டார் திருமணத்துக்குத் தயாராக உள்ள பெண்கள் பற்றியும், பெண் வீட்டார் மாப்பிள்ளை வீட்டாரைப் பற்றியும் உடன் வந்திருந்த உறவினர்கள் மூலம் ஒருவருக்கொருவர் விசாரித்துக்கெள்வர். இதன்வழியாக விழாவின்போது, யார் வீட்டில் பெண் உள்ளனர் என்பதை மாப்பிள்ளை வீட்டார் பார்த்துக் கொள்வர். திருவிழாவின்போது மாப்பிள்ளை வீட்டார் சாடைமாடையாக பெண்ணையும் பார்த்துக்கொள்வர். பின்னர், அவரவர் வீடுகளுக்குச் சென்றபின் யாரைப் பேசி முடிக்கலாம் என்று தீர்மானித்து பெண் பார்க்கச் சென்று பேசி முடித்து சம்பந்தம் செய்துகொள்வர்.
# உடல் உறுப்புகள் கொடை, உறுப்பு மாற்றத்திற்கான உலக நாள்

**உடல் உறுப்புகள் கொடை, உறுப்பு மாற்றத்திற்கான உலக நாள்** (*World Day for Organ Donation and Transplantation*) 2005 ஆம் ஆண்டிலிருந்து அக்டோபர் 14 இல் இந்நாள் ஆண்டுதோறும் கொண்டாடப்படுகிறது.  
ஒருவர் இறந்த பிறகு அவரது உடல் உறுப்புகளைத் தேவைப்படும் மற்றொருவருக்கு அளிப்பதே உடல் உறுப்புத் தானம் எனப்படுகிறது. ஒருவர் இருபதிற்கும் மேற்பட்ட உறுப்புகளைத் தானமாக வழங்கலாம். இறந்த பிறகு யாருக்கும் பயன்படாது போகின்ற உறுப்புகளைத் தானம் செய்வதன்மூலம் பலரை வாழ வைக்கலாம். உடல் உறுப்புதானத்தை வலியுறுத்தி 2005 ஆம் ஆண்டிலிருந்து அக்டோபர் 14 இல் இத்தினம் கொண்டாடப்படுகிறது.
# நீத்தா அம்பானி

**நீத்தா அம்பானி** (Nita ambani 1 நவம்பர் 1964) என்பவர் ரிலையன்சு பவுண்டேசன் என்னும் அறக்கட்டளையின் தலைவர் ஆவார். இவர் ரிலையன்சு இண்டஸ்ட்ரீஸ் என்ற குழுமத்தின் தலைவர் முகேசு அம்பானியின் மனைவி ஆவார். இந்தியாவின் பணக்காரப் பெண்மணிகளுள் ஒருவர் ஆவார். இவரது சொத்தின் மதிப்பு 40 பில்லியன் அமெரிக்க டாலர்களாகும். மும்பை இந்தியன்ஸ் எனும் துடுப்பாட்ட அணியின் உரிமையாளர் ஆவார். இவர் கலைப் பொருள் சேகரிப்பாளராகவும் அறியப்படுகிறார். மும்பையில் அமைந்துள்ள *தீருபாய் அம்பானி சர்வதேசப் பள்ளி*யின் நிறுவனர் ஆவார்.
# நீத்தா அம்பானி

## பிறப்பும் படிப்பும்

நீத்தா அம்பானி மும்பையில் ஓர் நடுத்தர குஜராத்திய குடும்பத்தில் பிறந்தவர். ரவீந்திர தலால், பூர்ணிமா தலால் இணையருக்குப் பிறந்தார். வணிகவியலில் இளங்கலைப் பட்டம் பெற்றார். பரத நாட்டியமும் கற்றுக் கொண்டார்.
# நீத்தா அம்பானி

## தொழில்

### ஜாம்நகர்

1997 ல் ஜாம்நகரில் ரிலையன்சு ஊழியர்களுக்காக தங்குமிடம் கட்டிக்கொடுக்கும் தொழிலில் ஈடுபடலானார். இத்திட்டமானது மிகச் சிறப்பாக திட்டமிடப்பட்டு செயல்படுத்தப்பட்ட ஒன்றாகும். மேலும் இத்திட்டம் சுற்றுச்சூழலுக்கு உகந்ததாக வடிவமைக்கப்பட்டது. 17,000 அதிகமான குடியிருப்புகளுடன் கட்டப்பட்டது. இன்று ஜாம்நகர் குடியிருப்பு 1,00,000 மாங்காய் மரங்களுடன் காணப்படுகிறது.
# நீத்தா அம்பானி

## தொழில்

### ரிலையன்ஸ் உதவித் திட்டம்

2010 ஆம் ஆண்டில் ஆரம்பிக்கப்பட்ட ரிலையன்ஸ் பவுண்டேசன் நீத்தா அம்பானியால் நடத்தப்படுகிறது. ரிலையன்ஸ் இண்டஸ்ட்ரீஸ் நிறுவனத்துடன் இது இணைக்கப்பட்டுள்ளது. இந்தியாவிலுள்ள மிகப்பெரிய பவுண்டேசன்களுள் இதுவும் ஒன்றாகும். கல்வி, விளையாட்டு, உடல்நலம், அவசரக்கால உதவி, பெண்கள் முன்னேற்றம் ஆகிய துறைகளில் இது செயல்படுகிறது.
# நீத்தா அம்பானி

## மும்பை இந்தியன்ஸ்

இந்தியன் ப்ரீமியர் லீக் துடுப்பாட்ட அணிகளுள் ஒன்றான மும்பை இந்தியன்ஸ் அணியின் உரிமையாளர் இவர் ஆவார். இவ்வணி சேம்பியன் விருதினை 2011 மற்றும் 2013 ஆம் ஆண்டுகளில் பெற்றது. மேலும் இந்தியன் ப்ரீமியர் லீக் போட்டிகளில் 2013,2015 மற்றும் 2017 ஆம் ஆண்டுகளில் வெற்றி பெற்றது. அனைவருக்கும் கல்வி (Education for All) எனும் திட்டத்தினையும் மும்பை இந்தியன்ஸ் அணி முன்னெடுத்துச் செய்கிறது. வாய்ப்புக்கிடைக்காத 70,000 குழந்தைகளுக்கு அனைவருக்கும் கல்வி திட்டத்தின் மூலம் நவீன வழிக் கல்வி பெற வழிவகை செய்யப்பட்டுள்ளது.
# நீத்தா அம்பானி

## சர்வதேசப் பள்ளி

*தீருபாய் அம்பானி சர்வதேசப் பள்ளி*யினை உருவாக்கி நிருவகித்து வருகிறார். இந்தியாவின் மிகச் சிறந்த பள்ளியாக இப்பள்ளி திகழ்கிறது. என்.டி.டி.வி, இந்துஸ்தான் டைம்ஸ் போன்ற இதழ்கள் இப்பள்ளியை இந்தியாவின் தரவரிசையில் முதலிடம் பெறும் பள்ளி எனக் குறிப்பிட்டுள்ளனர்.
# நீத்தா அம்பானி

## சர்வதேச ஒலிம்பிக் அமைப்பு

சர்வதேச ஒலிம்பிக் அமைப்பின் உறுப்பினராகவும் நீத்தா அம்பானி உள்ளார். 3 ஜூன் 2016 அன்று உறுப்பினராக நியமிக்கப்பட்ட எண்வரில் நீத்தா அம்பானியும் ஒருவர். சர்வதேச ஒலிம்பிக் அமைப்பி 129 வது கூட்டத்தில் இவர்கள் தேர்ந்தெடுக்கப்பட்டனர். 4 ஆகஸ்ட் 2016 உறுப்பினராக இவர் அறிவிக்கப்பட்டார். இந்தியாவிலிருந்து இப்பதவியைப் பெற்ற முதல் பெண்மணி இவராவார்.
# நீத்தா அம்பானி

## பணிகளும் பதவிகளும்

- 2014 ஆம் ஆண்டில் நீத்தா அம்பானி ரிலையன்சு இண்டஸ்ட்ரீஸ் குழுமத்தின் இயக்குநராகத் தேர்ந்தெடுக்கப்பட்டார்.
- இவர் பன்னாட்டு ஒலிம்பிக் குழுவில் உறுப்பினராக ஆன முதல் இந்திய பெண்மணி ஆவார்.
- மும்பை இந்தியர்கள் என்னும் இந்தியன் பிரீமியர் லீக்கின் துடுப்பாட்ட மும்பை அமைப்பை நடத்தினார்.
- எல்லாருக்கும் கல்வி என்னும் அமைப்பைத் தொடங்கி 70000 ஏழைக் குழந்தைகளுக்குக் கல்வி பற்றிய விழிப்புணர்வைப் பரப்பி உதவிகளும் செய்தார்.
# வெப்ப அடக்கம்

**வெப்ப அடக்கம்** (*Enthalpy*) என்பது ஒரு வெப்ப இயக்கவியல் கட்டகத்திலுள்ள மொத்த ஆற்றலின் அளவாகும். இது ஒரு கட்டகத்தை உருவாக்க வேண்டிய ஆற்றலான உள்ளார்ந்த ஆற்றலினையும், அதன் சூழலைக் கிடத்தவும், அதன் கொளுமை (கொள்ளளவு) மற்றும் அழுத்தத்தை நிறுவவும் வேண்டிய ஆற்றல் அளவையும் உள்ளடக்கியது.  
இது ஒரு வெப்ப இயக்கவியல் பொந்திகை ஆகும். இது ஒரு நிலைபந்தமும் வியல்ந்த எண்ணுதியும் ஆகும். அனைத்துலக முறை அலகுகளின்படி வெப்ப அடக்கத்தின் அலகு ஜூல், ஆனால் பிரித்தானிய வெப்ப அலகு மற்றும் கலோரி போன்ற வழமையான வேறு அலகுகளும் வரலாறாக பயன்படுத்தப்படுகின்றன.  
வேதியியல், உயிரியல் மற்றும் இயற்பியல் தொகுதிகளின் ஆற்றல் இடமாற்ற அளவீடுகளில் *வெப்ப அடக்கம்* வெகுவாகப் பயன்படுத்தப்படுகிறது. ஏனெனில் இது *ஆற்றல் இடமாற்றத்தின்* கணக்கீடுகளை எளிமைப்படுத்துகிறது. ஏனெனில் வெப்ப அடக்கத்தின் மாற்றம், தொகுதியின் விரிவாக்கத்தால் சூழலுக்கு மாற்றப்படும் ஆற்றலையும் கணக்கில் கொள்கிறது.  
தொகுதியின் மொத்த வெப்ப அடக்கம், H, நேராக அளவிடமுடியாத ஒன்றாகும். எனவே வெப்ப அடக்கத்தின் மாற்றம், ΔH, பொதுவாகப் பயன்படுத்தப்படுகிறது. வெப்ப அடக்கத்தின் மாற்றம் (ΔH) நேர்மறையானதாக இருப்பின் அது வெப்பங்கொள் வினையாகும், எதிர்மறையாக இருப்பின் அது வெப்ப உமிழ் வினையாகும். வெப்ப அடக்கத்தின் மாற்றமானது (ΔH), ஒரு தொகுதியின் மீது செய்யப்பட்ட எந்திரவியலல்லாத வேலை மற்றும் சேர்க்கப்பட்ட வெப்பம் ஆகியவற்றின் கூட்டுத்தொகையாகும்.  
நிலையான அழுத்தத்தில் செய்யப்படும் பகுதிநிலைச் செயலாக்கத்தில், வெப்ப அடக்க மாற்றமானது (ΔH) தொகுதியின் உள்ளடக்க ஆற்றலின் மாற்றம் மற்றும் சூழல்மீது அத்தொகுதி செய்த வேலை ஆகியவற்றின் கூட்டுத்தொகையாகும். அதாவது அதுபோன்ற நிலைகளில் வெப்ப அடக்க மாற்றம் (ΔH) ஒரு வேதிவினையில் வெப்ப உறிஞ்சல் (அல்லது வெப்ப உமிழ்ச்சி) ஆகும். வேதிப்பொருட்களின் வெப்ப அடக்கம் செந்தர நிலையை எடுத்துக் கொள்கின்றன; அதாவது 1 வளிமண்டல அழுத்தத்தில் மிகச்சரியாக 25&nbsp;°C ஆகும்.
# வெப்ப அடக்கம்

## மொத்த வெப்பம்

மொத்த வெப்பம் (Total heat) என்பது ஒரு கிராம் நிறையுடைய ஒரு திண்ம நிலையிலுள்ள பொருளை முழுவதும் அதன் ஆவிநிலைக்கு மாற்றத் தேவைப்படும் மொத்த வெப்பமாகும். உதாரணத்திற்கு ஒரு கிராம் பனிக்கட்டியினை எடுத்துக் கொள்வோம். இதனை சுழிநிலையிலுள்ள நீராக மாற்ற 80 கலோரி வெப்பம் தேவைப்படுகிறது. மேலும் இதனை 100 டிகிரி வெப்பநிலையிலுள்ள நீராக மாற்ற 100 கலோரி வெப்பம் வேண்டப்படுகிறது. 100 டிகிரி வெப்பநிலையிலுள்ள நீரை நீராவியாக்க 540 கலோரி வெப்பமும் தேவைப்படுகிறது.ஆக மொத்தம் 80 + 100 +540 = 720 கலோரி வெப்பம் தேவை. இது 720*4.2 =3024 சூல் அளவிற்குச் சமமாகும்.
# வெப்ப அடக்கம்

## உசாத்துணைகள்

- Haase, R. In *Physical Chemistry: An Advanced Treatise*; Jost, W., Ed.; Academic: New York, 1971; p 29.
- Gibbs, J. W. In *The Collected Works of J. Willard Gibbs, Vol. I*; Yale University Press: New Haven, CT, reprinted 1948; p 88.
- Laidler, K. *The World of Physical Chemistry*; Oxford University Press: Oxford, 1995; p 110.
- C.Kittel, H.Kroemer In *Thermal Physics*; S.R Furphy and Company, New York, 1980; p246
- DeHoff, R. *Thermodynamics in Materials Science: 2nd ed.*; Taylor and Francis Group, New York, 2006.
- A dictionary of science ELBS
# வெப்ப அடக்கம்

## வெளியிணைப்புகள்

- Enthalpy - Eric Weisstein's World of Physics
- Enthalpy - Georgia State University
- Enthalpy example calculations - Texas A&M University Chemistry Department
# துவாரபாலகர் (சைவ சமயம்)

**துவாரபாலகர்** என்பவர் இந்து சமயக் கோயில்களில் அமைந்துள்ள கருவறையில் விளங்கும் மூலவருக்கு முன்பு இருபுறமும் காணப்படும் வாயிற்காவலர்கள் ஆவர். சைவ சமயத்தில் மூல முதற்கடவுளாகக் கருதப்படும் சிவபெருமானுக்கு எண்ணற்ற துவாரபாலகர்கள் விளங்குகிறார்கள். பெரும்பாலும் இவர்கள் இணையர்களாக அறியப்படுகிறார்கள்.
# துவாரபாலகர் (சைவ சமயம்)

## துவாரபாலகர் இணை

சிவாலயங்களில் திகழும் எண்ணற்ற துவாரபாலகர்களில் சண்டி - முண்டி, சண்டன் - பிரசண்டன், திரிசூலநாதர் - மழுவுடையார், உய்யக்கொண்டார் - ஆட்கொண்டார், பிரம்மா - திருமால் ஆகிய ஐந்து இணை துவாரபாலகர்கள் பற்றிய செய்திகள் தெரிய வருகின்றன.
# துவாரபாலகர் (சைவ சமயம்)

## துவாரபாலகர் இணை

#### சண்டன் - பிரசண்டன்

இவர்களில் சண்டன் – பிரசண்டன் இணையர்கள் மிகவும் வலிமையானவர்கள் என்று கூறப்படுகிறது. தமிழில் தமிழில் *தட்டிக் கேட்க ஆளில்லை என்றால் தம்பி சண்ட, பிரசண்டன்* என்றொரு பழமொழி உள்ளது.
# துவாரபாலகர் (சைவ சமயம்)

## துவாரபாலகர் இணை

#### திரிசூலநாதர் - மழுவுடையார்

திரிசூலநாதர் என்பவர் சிவபெருமானின் சூலமாவார். இவருடைய சிற்பத்தின் தலைப்பகுதியின் பின்பக்கத்தில் திரிசூல வடிவம் காணப்படுகிறது.
# துவாரபாலகர் (சைவ சமயம்)

## துவாரபாலகர் இணை

#### சண்டி - முண்டி

பிரம்மனிடம் வரம் பெற்ற தாரகாட்சன், கமலாட்சன், வித்யுன்மாலி என்ற மூன்று அரக்கர்கள், முப்புரம் எனும் தங்கம், வெள்ளி, இரும்பு எனும் மூன்று பறக்கும் கோட்டைகளைப் பெற்றனர். அவர்கள் பறக்கும் கோட்டையில் ஏறி எண்ணற்ற உலகங்களைப் பிடித்துத் தேவர்கள் போன்றோரைக் கொடுமை செய்தார்கள். தேவர்களும், பிரம்மா, திருமாலும் சிவபெருமானிடம் தங்களைக் காத்தருள வேண்டினர். சிவபெருமான் தேவர்களைத் தேராகவும், அந்தத் தேருக்குத் திருமாலைப் பறக்கும் சிறகாகவும், பிரம்மாவைத் தேரோட்டியாகவும் கொண்டு போர்தொடுத்தார். அந்த அரக்கர்கள் வசித்த முப்புரங்களைத் தன்னுடைய புன்சிரிப்பால் எரித்தார். அதனால் சிவபெருமானை முப்புரம் எரித்த நாயகன் என்ற சிறப்புப் பெயரோடு திரிபுரதகனர் என்று அழைக்கின்றனர். அப்போது எழுந்த தீயில் பூவாக லிங்கம் ஒன்று தோன்றியது அதனை இரு அரக்கர்களும் கட்டிப்பிடித்தனர். அவர்களே சண்டி, முண்டி என்ற இரு துவாரபாலகர்களாக ஆனார்கள்.
# துவாரபாலகர் (சைவ சமயம்)

## துவாரபாலகர் இணை

#### நந்தி- மகாகாளர்

நந்தி மற்றும் மகாகாளர் ஆகியோர் சிவபெருமானின் துவாரபாலகர்களாகச் சில கோயில்களில் உள்ளார்கள். கர்நாடக மாநிலம் தலக்காடு வைத்தியநாதர் கோயிலில் மூலவர் சன்னதிக்கு முன்பு இந்த இருவரும் காவலில் உள்ளார்கள். இச்சிவாலயத்தில் நந்தி ஆண் கல்லாலும், மகாகாளர் பெண் கல்லாலும் வடிவமைக்கப்பட்டுள்ளனர். இந்த நந்தி சிலையைத் தட்டினால் கண்டநாதம் என்ற மணி ஓசை கேட்கிறது. மகாகாளர் சிலையைத் தட்டினால் தாளநாதம் என்ற மணி ஓசை கேட்கிறது.
ப்
நந்தியையும் மகாகாளரையும் பற்றிப் பன்னிரு திருமுறைகளில் பாடப்பட்டுள்ளது.
# துவாரபாலகர் (சைவ சமயம்)

## துவாரபாலகர் இணை

#### உய்யக்கொண்டார் - ஆட்கொண்டார்

உய்யக்கொண்டார், ஆட்கொண்டார் இணையர்களின் சிற்பமானது திருச்சிராப்பள்ளி மாவட்டம் முசிறி நகரில் உள்ள சந்திரமௌலீசுவரர் கோயிலில் உள்ளது. துவாரபாலகர்களுக்கு உரிய கதை ஆயுதத்துடனும், பின்னிரு கைகளில் மற்ற ஆயுதங்களையும் தாங்கியபடி இவர்கள் விளங்குகின்றனர்.
# துவாரபாலகர் (சைவ சமயம்)

## துவாரபாலகர் இணை

#### பிரம்மா - திருமால்

ஆந்திரா மாநிலம் நெல்லூர் மாவட்டம் உதயகிரிக்கு அருகே உள்ள பைரவகொண்டா என்ற மலையின்மீது அமைந்திருக்கும் குடைவரைக் கோயிலில் பிரம்மாவும், திருமாலும் துவாரபாலகர்களாக இருக்கின்றனர். குடைவரைக் கோயிலாக இருப்பதால் இருவர் திருவுருவங்களும் முன்புறம் செதுக்கப்பட்டிருக்க, லிங்க வடிவம் தனியாகக் கருவறைக்குள் செதுக்கப்பட்டுள்ளது.
# துவாரபாலகர் (சைவ சமயம்)

## துவாரபாலகர் இணை

#### சிறப்பு மிக்க துவாரபாலகர்கள்

தமிழ்நாட்டில் திண்டிவனம் நகரில் திந்திரிணீஸ்வரர் சிவாலயத்தில் ஒரே ஒரு துவாரபாலகர் மட்டுமே உள்ளார். திண்டி எனும் பெயருடைய துவாரபாலகர் இத்தலத்தில் சிவபெருமானை வழிபட்டமையால், திண்டிவனம் என இவ்வூர் பெயர் பெற்றது. பொதுவாக இந்துக் கோயில்களில் இரண்டு துவாரபாலகர்கள் இருப்பது வழமை. அவ்வாறு இல்லாமல் ஒரே ஒரு துவாரபாலகர் மட்டும் இருப்பது சிறப்பாகும்.